 Ọgẹdẹ  Ọgẹdẹ DúdúBurúkú Kò Yá Bù Ṣán, Ọmọ Burúkú Kò Yá Lù Pa  : Ọgẹdẹ jẹ èso ti ó wọpọ lára àwọn ohun ọgbin ti a lè ri ni ilẹ Yorùbá pàtàki ni agbègbè Okitipupa ni ipinlẹ Ondo.  Ọgẹdẹ pé oriṣiriṣi, ọgẹdẹ àgbagbà ni à nsè fun jijẹ, nigbati ọgẹdẹ wẹwẹ dára fún jijẹ bi èso lai sè.  Ọgẹdẹ àgbagbà tóbi ju ọgẹdẹ wẹwẹ lọ.Ni ayé àtijọ, ohun ọgbin ti ó bá pọ ni agbègbè ni èniyàn ma njẹ, nitori ko si ọkọ tàbi ohun irinna tó yá  lati kó irè oko kan lọ si ekeji.  Eleyi jẹ ki àwọn ti iṣu pọ ni ọdọ wọn lo iṣu lati ṣe oúnjẹ ni oriṣiriṣi ọnà, àwọn ti o ni àgbàdo pupọ nlo fún onírúurú oúnjẹ ti a lè fi àgbàdo ṣe, àwọn ti ó ni ẹgẹgbaguda ma nlo lati ṣe oriṣiriṣi oúnjẹ àti bẹẹ-bẹẹ lọ.Ìyàtọ laarin iṣu ati ọgẹdẹ ni pé, wọn wa iṣu ninú ebè nigbati wọn nbẹ ọgẹdẹ lóri igi rẹ.  Kò si iyàtọ laarin Èlùbọ iṣu àti Èlùbọ ọgẹdẹ, ṣugbon bi a bá ro fun àmàlà, àmàlà iṣu dúdú díẹ ju èlùbọ ọgẹdẹ gbigbẹ, àmàlà, ọgẹdẹ tútù kò dúdú ó pọn fẹrẹfẹ.  Iṣu tútù kò ṣe e bùṣán nitori yio yún èniyàn ni ọfun, nibi ti ó burú dé, bi omi ti wọn fi fọ iṣu bá ta si ni lára, yio fa ara yin yún. Gẹgẹ bi òwe Yorùbá ti ó ni Ọgẹdẹ dúdúburúkú kò yá bù ṣán, ọmọ burúkú kò yá lù pa, ọgẹdẹ dúdú kò dùn lati jẹ ni tútù, eyi ti ó bá ti kẹ naa kò ṣe é jẹ, ṣùgbọn ọgẹdẹ ti ó pọn ṣe jẹ ni pi pọn lai sè nitori adùn rẹ.  Àti ewé àti èso ọgẹdẹ ni ó wúlò fún jijẹ. 